ไปหาหมดมาค่ะ บอกว่ามีเชื้อไข้เลือดออก แต่ไม่ได้ให้ยาอะไรมาทานนะคะ เหมือนอาการเริ่มดีขึ้น แต่ยังปวดหัวและปวดท้องอยู่ ผื่นแดงๆก็ยังขึ้นเต็มตัวค่ะ อันตรายไหมคะ
สวัสดีค่ะ อาการของไข้เลือดออก ช่วงที่มีไข้ จะมีอาการไข้สูงอ่อนเพลีย คลื่นไส้ ได้ค่ะ และในวันที่ไข้ลง บางรายอาจมีความดันโลหิตต่ำลง ทำให้มีอาการหน้ามืด ปัสสาวะออกน้อย ซึ่งสามารถก่อให้เกิดอันตรายได้ค่ะแต่ในบางรายในวันที่ไข้ลง อาจไม่ภาวะความดันโลหิตต่ำ และเข้าช่วงที่ร่างกายหายจากไข้เลือดออก โดยช่วงที่หายจะมีผื่นแดง มีอาการคันตามตัวได้ค่ะจากที่ เล่ามา หากเป็นช่วงที่ไข้ลงเกิน 24 ชม แล้วผื่นนี้น่าจะเป็นผื่นที่พบในกรณีที่หายจากไข้เลือดออกนะคะ ซึ่งไม่อันตราย แล้วร่างกายจะฟื้นฟูกลับมาปกติค่ะแต่หากยังมีไข้อยู่ หรืออยู่ในช่วงที่ไข้ยังลงไม่ครบ 24 ชม. แนะนำให้ดื่มน้ำเปล่ามากๆ นอนพักผ่อนให้เพียงพอ หากมีอาการปวดศีรษะ สามารถรับประทานยาพาราเซตามอลบรรเทา ซึ่งหากอาการไม่ดีขึ้น มีอาการหน้ามืด ปัสสาวะออกน้อยลง ควรกลับไปพบแพทย์เพื่อตรวจดูอาการอีกครั้งนะคะ